የቤት ቁጥሩ 1138 ‹‹አመልካች ምንም እንኳን በይዞታው ላይ ምንም መብት የሌለውን ቤተ ክህነት በፍርድቤት በመርታት የግሌ ይዞታ ነው በሚል ያቀረቡት የቤት እድሳት ፈቃድ ማስረጃ የይዞታ ማረጋገጫ ሆኖ ሊያገለግል ስለማይችል፤ እንዲሁም ውሃ እና መብራት ያስገቡበት ማስረጃ ለማቅረብ ፈቃደኛ ባለመሆናቸው ለመኖሪያ ቤቱ ኪራይ የተተመነበትንና ውሃ በመንግስት ስም ያስገቡበትን ደብዳቤ እንደ ማስረጃ በመጠቀም ቤቱ የመንግስት ነው በማለት የወረዳው ባለቤትነት በህግ አግባብ እንዲረጋገጥ በመደበኛ ፍርድቤት በአመልካች ላይ ክስ እንዲመሰረት የውሳኔ ሃሳብ አቅርበናል›› ይላል፡፡ ኮሚቴው በአቶ ዘካሪያስ ጉዳይ የውሳኔ ሃሳብ ለማቅረብም በ ‹‹25/01/94 ዓ.ም ስድስት ብር ኪራይ እንዲከፍሉ የተተመነበት፣ 28/01/94ዓ.ም ማስረጃ ባለማቅረባቸው ዕድሳት የተከለከሉበት እንዲሁም በ22/07/90 ዓ.ም ውሃ በመንግስት ሥም እንዲያስገቡ ደብዳቤ የተፃፈላቸው መሆኑ›› በአስረጅነት የዳሰሳቸውና ለውሳኔውም የተጠቀመባቸው መረጃዎች እንደሆነም ይገልጻል፡፡ በተጨማሪም የቤቱ ሁኔታ ‹‹ያልተመዘገበ›› እንዲሁም ቤቱ ተመዝግቦ የሚገኝበት ሁኔታ ‹‹የራስ›› የሚል የተምታታ ሃሳቦችን ይዟል፡፡ ቅሬታው ያለውሳኔም ከጥቅም 07 ቀን 2007 ጀምሮ እስከ 21/09/2009 ዓ.ም በሰጡት ውሳኔ ላይ ተገልጿል፡፡
